  Туспуктэм: biathlonrus.com Майя Бывальцева Удмуртиысь биатлонист Ильназ Мухамедзянов Россилэн кубокез понна вожвылъяськонлэн ньылетӥ люкетаз нимаз бызьылонын бронза медаль утӥз. Ӵошатсконъёс 15-18 толсуре Уфаын ортчозы. Со сярысь элькунысь физкультурая но спортъя министерстволэн пресс-службаез ивортӥз. Нырысетӥ куинь рубежын ыбылӥськонзэ умой быдэстӥз, ньылетӥяз кык мишеньзэ ворсаны ӧз быгаты но вормисьлы 1 минут 12,9 секунд келяз. Вормисе потӥз Удмуртиысь Тюмень улосвыллэн командаяз выжем Александр Поварницын (одӥг мишеньзэ ворсатэк кельтӥз), кыкетӥ инты Башкортостаынсь Эдуард Латыпов басьтӥз (+48,6 (2)). Удмуртиысь Александр Корнев 16-тӥ луиз (+3:33.9 (4)). 17-тӥ тослуре спринт амалын ӵошатсконъёс ортчозы. Тегъёс: Спорт Биатлон Удмуртия Россия  